გიგა ყუფარაძე

გიგა ყუფარაძე (დ. 23 აგვისტო, 1987, ქუთაისი) — ქართველი მოჭადრაკე, დიდოსტატი (2017). საქართველოს ჩემპიონი (2019).დანელია, ვაჟა. „კვახჭირელი ფიშერი საქართველოს ჩემპიონია“. ლელო, თბილისი, 18 თებერვალი, 2019, №32, გვ. 10.

 ბიოგრაფია 
გიგა ყუფარაძემ დიდოსტატის წოდება 2017 წელს მიიღო, მას შემდეგ რაც მესამე ნორმა ირანში, ფირდოუსის თასზე შეასრულა. 2019 წელს მან მოიგო საქართველოს ჩემპიონატი ვაჟთა შორის.

საქართველოს ეროვნული ნაკრების შემადგენლობაში მონაწილეობდა 2018 წლის ბათუმის საჭადრაკო ოლიმპიადაზე (მეორე გუნდში) და 2019 წლის ევროპის გუნდურ ჩემპიონატზე. სხვადასხვა წლებში მონაწილეობდა მსოფლიო ჩემპიონატებში რაპიდსა და ბლიცში (2016, 2017, 2019, 2022).

2021 წლის იანვარში ყუფარაძემ გაიმარჯვა პრესტიჟულ ონლაინ ტურნირში — Titled Tuesday (Chess.com), სადაც უკან ჩამოიტოვა ისეთი მოჭადრაკეები, როგორებიც არიან ჰიკარუ ნაკამურა და ჯეფრი სიონგი.

გიგა ყუფარაძე ეწევა სამწვრთნელო მოღვაწეობასაც. მისი ერთ-ერთი მოსწავლე, ანასტასია კირთაძე, 2023 წელს 14 წლამდე გოგონათა შორის მსოფლიო ჩემპიონი გახდა.

2025 წლის საქართველოს ჩემპიონატში ყუფარაძემ მეორე ადგილი დაიკავა და გამარჯვებულ ლევან ფანცულაიას ნახევარი ქულით ჩამორჩა. 2026 წლის საქართველოს 85-ე ჩემპიონატში მან მე-9 ადგილი დაიკავა 4 ქულით.

 ძირითადი შედეგები 
 წელი  ქალაქი  ტურნირი  შედეგი  ადგილი 2005  თბილისი  საქართველოს 64-ე ჩემპიონატი  5 9-დან  1-ლი ნორმა (მმ) 2011  რეშთი  ხაზარის თასი (ირანი)  7 9-დან  1-ლი ნორმა (დიდოსტატი) 2016  ფოთი  ფოთის მე-11 საერთაშორისო ფესტივალი  6½ 9-დან  მე-2 ნორმა (დიდოსტატი) 2017  მაშჰადი  Ferdowsi Cup (ირანი)  9 11-დან  მე-3 ნორმა (დიდოსტატი) 2019  თბილისი  საქართველოს 78-ე ჩემპიონატი  —  1 2025  თბილისი  საქართველოს 82-ე ჩემპიონატი  6½ 9-დან  2

 რესურსები ინტერნეტში 
 გიგა ყუფარაძე — ფიდეს ჩანაწერი
 გიგა ყუფარაძე — პარტიების არქივი Chessgames.com-ზე
 გიგა ყუფარაძე — 365Chess.com

 სქოლიო 

კატეგორია:ქართველი მოჭადრაკეები
კატეგორია:ქართველი დიდოსტატები
კატეგორია:დაბადებული 1987
კატეგორია:ქუთაისელი სპორტსმენები
კატეგორია:საჭადრაკო მწვრთნელები